cyanic-selkie/wikianc huggingface dataset:
Σωκράτης
Φρίντριχ Νίτσε
Ο Φρίντριχ Νίτσε επέκρινε τον τρόπο και το εύρος της αφομοίωσης της σωκρατικής διδασκαλίας από τη Δυτική κουλτούρα. Στο πρώτο του έργο, «Η γέννηση της τραγωδίας ή Ελληνισμός και απαισιοδοξία», το 1872, ο φιλόσοφος καθιστά τον Σωκράτη υπεύθυνο για την θεωρούμενη κατάπτωση του αρχαιοελληνικού πολιτισμού από τον 4ο π.Χ. αιώνα κι έπειτα. Ακόμα, ο Νίτσε χρεώνει στον Σωκράτη τη στροφή της φιλοσοφίας από το νατουραλισμό στον ορθολογισμό και τη νοησιαρχία. Όπως τονίζει:
Κατά τον Νίτσε, το αποτέλεσμα της στροφής στη νοησιαρχία καθόρισε ως και τις σύγχρονες κοινωνίες, τις οποίες ο φιλόσοφος χαρακτήρισε ως «Σωκρατικές». Στο μεταγενέστερο «Λυκόφως των ειδώλων», το 1887, ο Νίτσε συνέχισε την αντι-σωκρατική ρητορική του, εστιάζοντας στην αυθαίρετη, για τον ίδιο, σύνδεση της λογικής με την αρετή και την ευτυχία. Στις αρχές του 20ου αιώνα, η επικριτική αυτή στάση του Νίτσε ερμηνεύθηκε ως υποκινούμενη από την εναντίωσή του στον Ευρωπαϊκό ορθολογισμό της εποχής οπότε έζησε. Σε κάθε περίπτωση, οι σύγχρονοι μελετητές συγκλίνουν στο ότι η άποψη του Νίτσε για τον Σωκράτη ήταν αμφίρροπη.
Ηπειρωτική φιλοσοφία
Μετά τη φρίκη του Β' Παγκοσμίου Πολέμου, με την άνοδο απολυταρχικών καθεστώτων σε όλο τον κόσμο, φιλόσοφοι όπως η Χάνα Άρεντ, ο Λέο Στράους και ο Καρλ Πόπερ, πρόκριναν τον Σωκράτη ως πρότυπο της ατομικής ευσυνειδησίας. Στο έργο της «Ο Άιχμαν στην Ιερουσαλήμ» που εκδόθηκε το 1963, η Άρεντ εκτιμά ότι η διαρκής διερώτηση και η αυτοεξέταση του Σωκράτη θα μπορούσαν να αποτρέψουν την «κοινοτοπία» του κακού. Κατά τον Στράους, ο Σωκράτης ήταν ελιτιστής, συγγενικός του Πλάτωνα, αφού θεωρούσε ότι οι φιλοσοφικές κατακτήσεις δεν μπορούν να αφομοιωθούν από τις μάζες και, άρα, έκρινε ότι η πόλις δεν ήταν ο βέλτιστος τρόπος να οργανωθεί μια κοινωνία. Ο Πόπερ, ωστόσο, πρότεινε μια εναλλακτική οπτική, κατά την οποία ο Σωκράτης εναντιωνόταν στις απολυταρχικές θέσεις του Πλάτωνα. Για τον Πόπερ, ο Σωκρατικός ατομισμός, από κοινού με την Αθηναϊκή δημοκρατία, συνιστούν παραδείγματα της «ανοικτής κοινωνίας», όπως την περιέγραψε στο έργο του «Η ανοικτή κοινωνία και οι εχθροί της» το 1945.
Πηγές
Εκδόσεις
Επιστημονικές δημοσιεύσεις
Ακαδημαϊκές ιστοσελίδες
Αρχαία κείμενα
Εθνική Νορβηγίας (ποδόσφαιρο ανδρών)
Η εθνική ομάδα ποδοσφαίρου της Νορβηγίας εκπροσωπεί τη Νορβηγία στις διεθνείς ποδοσφαιρικές διοργανώσεις και ελέγχεται από τη Νορβηγική Ποδοσφαιρική Ομοσπονδία (NFF), που διοικεί το ποδόσφαιρο της χώρας. Ιδρύθηκε το έτος 1908.
Παγκόσμιο Κύπελλο
Τα κατορθώματα της χώρας στο άθλημα του ποδοσφαίρου σε επίπεδο εθνικών ομάδων είναι λιγότερα σε σχέση με τις υπόλοιπες Σκανδιναβικές χώρες (Σουηδία, Δανία κλπ). Έχει καταφέρει να συμμετάσχει τρεις φορές σε τελική φάση Παγκοσμίου Κυπέλλου, το 1938, το 1994 και το 1998. Στην τελευταία της συμμετοχή, είχε και την καλύτερη επίδοση, φτάνοντας στον δεύτερο γύρο της διοργάνωσης.Έχει καταφέρει να νικήσει και τη Βραζιλία.
Ευρωπαϊκό Πρωτάθλημα
Στο Ευρωπαϊκό πρωτάθλημα ποδοσφαίρου, οι επιδόσεις της είναι απογοητευτικές, αφού έχει καταφέρει να προκριθεί σε τελική φάση, μόνο μια φορά, το 2000, όπου αποκλείστηκε στον πρώτο γύρο της διοργάνωσης.
Ολυμπιακοί Αγώνες
Η μεγαλύτερη επιτυχία του ποδοσφαιρικού αντιπροσωπευτικού συγκροτήματος της Νορβηγίας, έχει επιτευχθεί σε Ολυμπιακούς Αγώνες, το 1936 στο Βερολίνο, όπου κατέκτησε το χάλκινο μετάλλιο (3η θέση).
Στάδιο
Η έδρα της εθνικής ομάδας ποδοσφαίρου Νορβηγίας, ήταν και είναι ανέκαθεν το Στάδιο Ούλεβαλ, που ανήκει στην Ομοσπονδία της χώρας και το χρησιμοποιεί και η Βαλερένγκα, ενώ από το 1926 που εγκαινιάστηκε, έως και το 2009, το χρησιμοποιούσε η ΦΚ Λιν. Βρίσκεται στο Όσλο, την πρωτεύουσα και την πιο πυκνοκατοικημένη πόλη της χώρας, ενώ είναι χωρητικότητας 25.572 θέσεων.
Στατιστικά παικτών
Πρώτος σε συμμετοχές με την εθνική Νορβηγίας είναι ο Γιον Άρνε Ρίισε, με 110. Ακολουθεί ο Τόρμπιορν Σβένσεν (104) και ο Χένινγκ Μπεργκ (100).
Ανταπαζαρί
Η Ανταπαζαρί (τουρκικά: Adapazarı), παλαιότερα γνωστή ως Αγρίλιο ή Αγρίλιον, είναι μεσόγεια παραποτάμια πόλη της Τουρκίας που βρίσκεται στο ΒΔ. τμήμα της και αποτελεί πρωτεύουσα της επαρχίας Σακαρίας (Σαγγάριου), στη γενικότερη περιφέρεια του Μαρμαρά. Ο πληθυσμός της πόλης το 1980 αριθμούσε περί τους 131.000 κατοίκους, ενώ το 2018 υπολογίζονταν σε 510.337 κατοίκους.
Εθνική Νορβηγίας (ποδόσφαιρο ανδρών)
Στατιστικά παικτών
Πρώτος σκόρερ όλων των εποχών είναι ο Γιόργκεν Γιούβε, με 33 γκολ. Πιο πίσω, βρίσκονται οι Έιναρ Γκούντερσεν (26), Χάραλντ Χένουμ (25), Έρλινγκ Μπράουτ Χόλαντ και Τζον Κάριου (24) και Όλε Γκούναρ Σόλσκιερ και Τόρε Άντρε Φλο (23).
Ανταπαζαρί
Η Ανταπαζαρί βρίσκεται στο μέσον μιας εύφορης κοιλάδας με πλούσια γεωργική παραγωγή, κυρίως σε σιτηρά, φρούτα, λαχανικά και καπνό. Στη περιφέρειά της πόλης βρίσκεται επίσης και ένα εργοστάσιο αυτοκινητοβιομηχανίας, με συνέπεια η πόλη να καθίσταται σπουδαίο γεωργικό και βιομηχανικό κέντρο. Η Ανταπαζαρί συνδέεται με το κύριο σιδηροδρομικό δίκτυο της χώρας, δια του οποίου και διακινούνται τα αγροτικά της προϊόντα προς τις παράλιες πόλεις της Μικράς Ασίας και την Κωνσταντινούπολη.
Εθνική Νορβηγίας (ποδόσφαιρο ανδρών)
Στατιστικά ομάδας
Στον πρώτο αγώνα της ιστορίας της, η Νορβηγίαςυπέστη βαριά ήττα με 11-3 από τη Σουηδία (12 Ιουλίου 1908). Η μεγαλύτερη νίκη της, έχει γίνει στις 28 Ιουνίου 1946, επί της Φινλανδίας, με σκορ 12-0. Ίδιο είναι το σκορ για τη μεγαλύτερή της ήττα, από τη Δανία, που κατεγράφη στις 7 Οκτωβρίου 1917.
Η μεγαλύτερη θέση στην επίσημη βαθμολογία της Παγκόσμιας Ομοσπονδίας Ποδοσφαίρου, είναι η 2η, από τον Οκτώβριο του 1993 έως τον Αύγουστο του 1995. Πιο χαμηλά έχει φτάσει τον Νοέμβριο του 2016, μένοντας στην 84η θέση.
Ανταπαζαρί
Σημαντική δράση για τον ελληνισμό της πόλης, την ενίσχυση της παιδείας και των κοινοτήτων, επέδειξε ο Προκόπιος Λαζαρίδης, από το Ικόνιο της Μικράς Ασίας, ο οποίος από το 1891 διετέλεσε ιεροκήρυκας της περιφέρειας Αδά Παζαρίου. . Το ελληνικό της στοιχείο της πόλης διατηρούνταν έως και τη Μικρασιατική Καταστροφή.
Εθνική Νορβηγίας (ποδόσφαιρο ανδρών)
Σήμα
Η εθνική ομάδα ποδοσφαίρου της Νορβηγίας είχε σαν διακριτικό σήμα, τη σημαία της χώρας. Το 2008 δημιουργήθηκε ένα νέο σήμα με ένα δράκο, γεγονός το οποίο προκάλεσε αντιδράσεις στους φιλάθλους της εθνικής ομάδας, οι οποίοι προτιμούσαν το προηγούμενο με τη σημαία, με αποτέλεσμα να μην χρησιμοποιηθεί. Τελικά, το Δεκέμβριο του 2014 το σήμα άλλαξε, με τη σημαία της χώρας να εμπεριέχεται σε αυτό.
Ανταπαζαρί
Σήμερα το μοναδικό μνημείο που απαντάται στη πόλη αυτή είναι μια λίθινη γέφυρα που φέρεται να κτίσθηκε στην εποχή του Βυζαντινού Αυτοκράτορα Ιουστινιανού.
Εθνική Νορβηγίας (ποδόσφαιρο ανδρών)
Εξωτερικοί σύνδεσμοι
Κατηγορία:Εθνική Νορβηγίας (ποδόσφαιρο) Νορβηγια
Ανταπαζαρί
Κλίμα
Η Ανταπαζαρί έχουν υγρό υποτροπικό κλίμα (Cfa κατά την Κλιματική ταξινόμηση Κέππεν). Τα καλοκαίρια είναι ζεστά και υγρά και οι χειμώνες είναι δροσεροί και υγροί. Οι βροχοπτώσεις είναι συχνές καθ' όλη τη διάρκεια του χρόνου ενώ από τον Δεκέμβριο ως και τον Μάρτιο καταγράφεται επίσης περιστασιακή χιονόπτωση, αλλά γενικά η κάλυψη χιονιού είναι πρόσκαιρη.
Παραπομπές
Κατηγορία:Ασιατικές πόλεις της Τουρκίας Κατηγορία:Επαρχία Σαγγάριου
Πολυπλέκτης
Ο πολυπλέκτης είναι όρος της της ηλεκτρονικής και των τηλεπικοινωνιών. Είναι ένα συνδυαστικό κύκλωµα, το οποίο επιλέγει τη  δυαδική πληροφορία µιας από πολλές γραµµές εισόδου (κανάλια εισόδου) και την κατευθύνει σε µια µοναδική γραµµή εξόδου. Η επιλογή της συγκεκριµένης γραµµής εξόδου ελέγχεται από ειδικές γραµµές επιλογής. Κανονικά, υπάρχουν 2 ^ n γραµµές εισόδου και n γραµµές επιλογής, των οποίων οι τιµές καθορίζουν ποια είσοδος επιλέγεται.
Χρησιμοποιούνται κυρίως για να αυξηθεί η ποσότητα των δεδομένων που μπορούν να μεταδοθούν μέσω ενός δικτύου σε ορισμένες ποσοστώσεις χρόνου και ζώνης, επομένως ο όρος χρησιμοποιείται, τόσο στο πλαίσιο της Ηλεκτρονικής όσο και στις Τηλεπικοινωνίες.
Ηλεκτρονικό Κύκλωμα
Στα ηλεκτρονικά, ο όρος μπορεί να αναφέρεται σε έναν τύπο ολοκληρωμένου κυκλώματος ή σε μια συγκεκριμένη πλήρη συσκευή.
Στην πρώτη περίπτωση, ένας πολυπλέκτης (επίσης αποκαλούμενος επιλογέας) είναι μια συσκευή ικανή να επιλέγει ένα και μόνο ηλεκτρικό σήμα μεταξύ διαφορετικών σημάτων εισόδου βάσει της τιμής των εισόδων επιλογής. Υπάρχουν πολυπλέκτες τόσο για ψηφιακά (mux) όσο και για αναλογικά σήματα (amux).
Για παράδειγμα, ένας πολυπλέκτης 2 εισόδων είναι μια απλή λογική πύλη της οποίας η έξοδος Υ παίρνει την τιμή μιας από τις δύο εισόδους Α ή Β με βάση την τιμή της τρίτης εισόδου επιλογής S. Η εξίσωση Boolean είναι:
Που μπορεί να εκφραστεί από τον ακόλουθο πίνακα αλήθειας:
ή σε πιο απλή μορφή:
Αυτός ο πίνακας αλήθειας δείχνει ότι όταν ο επιλογέας είναι ίσος με το "0", τότε το Y είναι συνδεδεμένο στο Α. ενώ όταν ο επιλογέας είναι ίσος με "1", το Υ εξαρτάται από το Β.
Γενικά, οι πολυπλέκτες μπορούν να υλοποιηθούν με στοιχειώδεις λογικές πύλες, όπως AND,  OR,  NAND κλπ.
Μεγαλύτεροι πολυπλεκτές
Οι μεγαλύτεροι πολυπλέκτες είναι σύνηθης και χρειάζονται επαφές για n γραµµές εισόδους. Κοινά μεγέθη είναι 4 προς 1, 8 προς 1 και 16 προς 1. Δεδομένου ότι η ψηφιακή λογική χρησιμοποιεί δυαδικές τιμές, χρησιμοποιούνται εξουσίες 2 (4, 8, 16) για τον μέγιστο έλεγχο ενός αριθμού εισόδων για τον δεδομένο αριθμό επιλογών εισόδου.
Η εξίσωση για έναν 4-προς-1 πολυπλεκτή είναι:
Αποπολυπλέκτης
Αποπολυπλέκτης είναι ένα κύκλωμα που μπορεί να διανείμει ή παράγουν πολλαπλές εξόδους από μία μόνο είσοδο. Μπορεί συχνά να αναφέρεται ως διανομέας δεδομένων ή demux. Μπορεί να εκτελέσει πολλούς διακόπτες εξόδου με μία είσοδο. Οι γραμμές εξόδου του αποπολυπλέκτη είναι n σε αριθμό, ο αριθμός γραμμής επιλογής είναι m και n = 2m. Το σήμα ελέγχου ή ο κωδικός εισόδου επιλογής αποφασίζει τη γραμμή εξόδου την οποία πρέπει να μεταδώσει η είσοδος. Το demux μπορεί επίσης να εκτελέσει ως δυαδικό σε δεκαδικό αποκωδικοποιητή. Για αυτό, η γραμμή εισαγωγής δεδομένων πρέπει να είναι στο επίπεδο λογικής 1 και η δυαδική είσοδος δίνεται στις επιλεγμένες γραμμές εισόδου. Η αντίστοιχη γραμμή θα δώσει την έξοδο. Στο σχεδιασμό πολλαπλών συνδυαστικών κυκλωμάτων, αυτό το κύκλωμα είναι πραγματικά χρήσιμο.
Δεδομένου ότι η ανάγκη για τον αριθμό των πακέτων είναι τουλάχιστον για αποπολυπλέκτης. Η λειτουργία αυτού του κυκλώματος είναι η οπίσθια όψη του πολυπλέκτη.
Ψηφιακός Αποπολυπλέκτης
Οι αποπολυπλέκτες λαμβάνουν μία είσοδο δεδομένων και έναν αριθμό εισόδων επιλογής και έχουν πολλές εξόδους. Προωθούν την είσοδο δεδομένων σε μία από τις εξόδους ανάλογα με τις τιμές των εισόδων επιλογής. Οι αποπολυπλέκτες είναι μερικές φορές βολικοί για το σχεδιασμό λογικής γενικού σκοπού, διότι αν η είσοδος του αποπολυπλέκτη είναι πάντα αλήθεια, ο αποπολυπλέκτης λειτουργεί ως αποκωδικοποιητής. Αυτό σημαίνει ότι οποιαδήποτε λειτουργία των δυαδικών ψηφίων επιλογής μπορεί να κατασκευαστεί με τη σωστή εισαγωγή των σωστών συνιστωσών εξόδου.
Εάν το Χ είναι η είσοδος και ο S είναι ο επιλογέας, και τα Α και Β είναι οι έξοδοι:
Τηλεπικοινωνίες
Στις τηλεπικοινωνίες, ένας πολυπλέκτης (ή muldex) είναι μια συσκευή που σας επιτρέπει να μοιράζεστε τη διαθέσιμη χωρητικότητα ενός μέσου μετάδοσης ( οπτική ίνα, συνεστραμμένου (σύστροφου) ζεύγους χαλκού κ.λπ.) μεταξύ πολλαπλών διαύλων μετάδοσης (multiplexing).
Στη λήψη, η συμπληρωματική συσκευή ονομάζεται αποπολυπλέκτης και επιτρέπει την διαχωρισμό των διαφορετικών αρχικών καναλιών μετάδοσης.
Η πολυπλεξία μπορεί να είναι διαίρεση χρόνου ή συχνότητας. Σε ένα γενικό μέσο, ​​οι δύο μέθοδοι είναι ασυμβατες και απαιτούν αποκλειστικά μία να χρησιμοποιηθεί, ακόμη και αν θεωρητικά μπορούν να συνδυαστούν μαζί με έναν ιεραρχικό τρόπο (για παράδειγμα, ένα πολυπλεγμένο σήμα διαχωρισμού χρόνου μπορεί να εισαχθεί σε ένα κανάλι ενός συστήματος διαίρεσης συχνότητα ή αντίστροφα).
Παραπομπές
Κατηγορία:Ψηφιακά_κυκλώματα Κατηγορία:Ηλεκτρονικά_κυκλώματα
Έμπορος
thumb|right|200px|Έμποροι από την Ολλανδία και τη Μέση Ανατολή,πίνακας του Tomas Wyck Έμπορος είναι το επάγγελμα εκείνου που ασχολείται με το εμπόριο.
Συνήθως είναι αυτός που εμπορεύεται αγαθά τα οποία δεν παράγει ο ίδιος.
Οι έμποροι διακρίνονται σε δύο κατηγορίες:
Το εμπορικό επάγγελμα εμφανίστηκε μεταξύ των IX—XIII αιώνων. Κατά την πρώτη φάση οι έμποροι ήταν πλανόδιοι και στη συνέχεια άρχισαν να εγκαθίστανται στα πληθυσμιακά κέντρα, όπου διεξαγόταν το μεγαλύτερο μέρος της ανταλλαγής προϊόντων.
Ορισμός
Ο έμπορος ενεργεί ως μεσάζοντας μεταξύ του παραγωγού ενός προϊόντος και του τελικού καταναλωτή του προϊόντος αυτού.
Περιγραφή
Διακρίνεται σε έμπορο χονδρικής και λιανικής. Ο πρώτος αγοράζει σε μεγάλες ποσότητες προϊόντα, τα οποία και μεταπωλεί στους λιανεμπόρους και όχι άμεσα στο αγοραστικό κοινό. Ο δεύτερος αγοράζει τα προϊόντα από τον χονδρέμπορο και τα πουλά στο αγοραστικό κοινό. Το κέρδος για τον έμπορο προκύπτει από τη διαφορά ανάμεσα στην τιμή αγοράς και την τιμή μεταπώλησης. Στόχος του είναι η διαμεσολάβηση για τη μετάβαση ενός προϊόντος από το τελικό στάδιο της παραγωγής, στην κατανάλωση. Για να επιτύχει το στόχο του είναι απαραίτητη μια σειρά από ενέργειες. Αυτές περιλαμβάνουν την αδιάκοπη και προσεχτική παρακολούθηση της κατάστασης της αγοράς, την ενημέρωση για τα προϊόντα που κυκλοφορούν στην αγορά και τη διακύμανση των τιμών τους μεταξύ των διαφόρων προμηθευτών, την παρακολούθηση των πωλήσεων των προϊόντων, το κλείσιμο της συμφωνίας με τον προμηθευτή. Αν ο έμπορος είναι εισαγωγέας, θα πρέπει να εξασφαλίσει την έγκριση από τις χώρες κατασκευής για την εισαγωγή του προϊόντος στη χώρα του σύμφωνα με τις ισχύουσες προδιαγραφές. Ορισμένες φορές, είναι πιθανό ο ίδιος ο έμπορος να αναλάβει τη διαφήμιση των προϊόντων, είτε για λογαριασμό του πελάτη, είτε για την αύξηση των δικών του πωλήσεων. Την παραγγελία που κάνει στους προμηθευτές, ακολουθεί η ταξινόμηση και τοποθέτηση των προϊόντων προς πώληση στις αποθήκες και στα σημεία πώλησης, η εσωτερική διαμόρφωση του καταστήματος και της βιτρίνας, η πώληση των εμπορευμάτων, η διανομή των προϊόντων στους αγοραστές, αν πρόκειται για έμπορο χονδρικής ή κάποιες κατηγορίες εμπόρου λιανικής και η παρακολούθηση της οικονομικής λειτουργίας της επιχείρησης. Αν ο έμπορος διευθύνει μια μικρή επιχείρηση, συμμετέχει προσωπικά σε όλες τις λειτουργίες του καταστήματος, ενώ αν διευθύνει μια μεγάλη επιχείρηση ή περισσότερα του ενός καταστήματα, ασχολείται κυρίως με τη διοίκηση των μονάδων αυτών. Ανάλογα με το είδος του εμπορίου στο οποίο δραστηριοποιείται ο έμπορος, έχει ανάγκη, ή χρησιμοποιεί και διαφορετικά υλικά μέσα - εργαλεία. Έτσι, ο έμπορος ξηρών καρπών για παράδειγμα μπορεί να χρησιμοποιεί ζυγαριά και σέσουλα, ο έμπορος ρούχων σκάλες, κρεμάστρες, κούκλες κ.ά.. Ταμειακές μηχανές, ηλεκτρονικοί υπολογιστές και υλικά συσκευασίας χρησιμοποιούνται ευρέως στις εμπορικές δραστηριότητες. Η ύπαρξη μεταφορικού μέσου για τη μετακίνηση των εμπορευμάτων από και προς τα σημεία αποθήκευσης και πώλησης, είναι απαραίτητη κυρίως για τους εμπόρους χονδρικής, που πρέπει να μεταφέρουν τα προϊόντα στα σημεία που βρίσκονται οι πωλητές λιανικής, ενώ χρήσιμη μπορεί να αποδειχθεί και η ύπαρξη μικρών μεταφορικών μέσων για τα εμπορεύματα (clark). Τα μεταφορικά μέσα είναι επίσης απαραίτητα και στους εμπόρους λιανικής όταν η παράδοση κατά παραγγελία απαιτεί τη μεταφορά στον τελικό καταναλωτή.
Προϋποθέσεις άσκησης
Κάθε έμπορος για να μπορέσει να πάρει την άδεια λειτουργίας του καταστήματός του πρέπει να γραφτεί στο Εμπορικό Επιμελητήριο, ενώ για ορισμένες ειδικότητες που έχουν να κάνουν με τη δημόσια υγεία ή ασφάλεια (όπως ο κρεοπώλης), απαιτείται ειδική άδεια ασκήσεως του επαγγέλματος που χορηγείται από τις εκάστοτε αρμόδιες κρατικές υπηρεσίες.
Σπουδαιότητα
Ο έμπορος καταστρώνει στρατηγικές και ακολουθεί τακτικές με σκοπό την επιτυχία της επιχείρησής του. Έτσι, χρειάζεται να διαθέτει οπωσδήποτε εμπιστοσύνη στον εαυτό του, ευέλικτο, οργανωτικό και επιχειρηματικό πνεύμα. Ακόμα, διαίσθηση και τόλμη συνδυασμένη με λογική. Οφείλει να είναι προσαρμοστικός στις νέες συνθήκες, πρακτικός και επινοητικός. Επίσης, η συνέπεια και η κοινωνική επιδεξιότητα χρήσιμο είναι να τον διακρίνουν, καθώς και η ικανότητα να εκφράζεται με άνεση, σαφήνεια, συντομία και πειθώ. Οι πολλές ώρες εργασίας σε καθημερινή σχεδόν βάση, απαιτούν αυξημένη σωματική και ψυχική αντοχή. Τέλος, οι βασικές μαθηματικές ικανότητες είναι απαραίτητες για την ορθή παρακολούθηση της οικονομικής κατάστασης της επιχείρησης, τον προγραμματισμό της, τη διαπραγμάτευση με τους προμηθευτές και τους πελάτες. Οι ξένες γλώσσες όπως και οι γνώσεις ηλεκτρονικών υπολογιστών είναι πολύ χρήσιμα εφόδια, καθώς διευρύνουν τις δυνατότητες επικοινωνίας και συνεργασιών του. Για κάποιες κατηγορίες εμπόρων τα προσόντα αυτά είναι αναγκαία (για παράδειγμα για τον εμπορικό αντιπρόσωπο, τον βιβλιοπώλη, τον έμπορο ναυτιλιακών ειδών), ενώ για άλλους δεν είναι απαραίτητα (π.χ. για τον έμπορο λαϊκής αγοράς, τον ανθοπώλη και άλλους).Ομως επειδή και οι έμποροι αυτοί έρχονται καθημερινώς σε επικοινωνία με διάφορους πελάτες,η ικανότητά τους να αναπτύσσουν καλές σχέσεις με άλλους ανθρώπους είναι επιθυμητή.
Περιβάλλον ενασχόλησης
Ο Εμπορικός Κώδικας και τα επιμέρους Εμπορικά-Βιομηχανικά Επιμελητήρια και Εμπορικές Επαγγελματικές Οργανώσεις καθορίζουν το γενικό και τους επιμέρους Κώδικες Δεοντολογίας των διαφόρων κατηγοριών εμπόρων. Ο έμπορος είναι ιδιοκτήτης, ολικά ή εν μέρει, επιχείρησης. Το γεγονός αυτό σημαίνει ότι είναι επιχειρηματίας και η απασχόλησή του στον τομέα αυτό εξαρτάται από την πορεία της επιχείρησής του. Ακόμα όμως, μπορεί να απασχοληθεί ως σύμβουλος για εμπορικά θέματα στο δημόσιο, για ζητήματα εισαγωγών-εξαγωγών στις τράπεζες, σε Επιτροπές Επιλύσεως Διαφορών του ΙΚΑ και της Εφορίας, σε επιχειρήσεις του ιδιωτικού τομέα με εξειδίκευση στην παροχή υπηρεσιών.
Επαγγελματικές συνθήκες
Ο έμπορος εργάζεται με βάση το ωράριο που προβλέπεται για τα καταστήματα, τις περισσότερες όμως φορές αφιερώνει πολύ περισσότερο χρόνο στη δουλειά του. Κι αυτό, γιατί παραλαμβάνει ή προωθεί εμπορεύματα εκτός ωραρίου καταστημάτων, τοποθετεί τα εμπορεύματα στα σημεία πώλησης, φροντίζει να είναι σε καλή κατάσταση πριν έλθουν οι πελάτες. Μετά το κλείσιμο των καταστημάτων, παραμένει για την τακτοποίηση του χώρου και την προετοιμασία του για την επόμενη μέρα, το κλείσιμο των ταμείων και την τακτοποίηση των εκκρεμοτήτων. Γενικά, ακολουθεί ένα τυπικό ωράριο, αλλά βρίσκεται πολύ περισσότερες ώρες σε επαφή με τη δουλειά του, γιατί πρέπει να είναι διαθέσιμος κάθε στιγμή που θα προκύψει κάποιο πρόβλημα. Το έντονο άγχος και η πίεση που δημιουργούν οι συνεχείς επαφές με προμηθευτές και πελάτες, είναι χαρακτηριστικά της καθημερινής ζωής του. Ο έμπορος εργάζεται συνήθως σε κλειστό χώρο, στην επαγγελματική του στέγη. Δεν ισχύει το ίδιο για τους πλανόδιους εμπόρους, οι οποίοι είναι αναγκασμένοι να εργάζονται σε ανοιχτό χώρο και είναι εκτεθειμένοι στις διάφορες καιρικές συνθήκες. Για την καλύτερη συνεργασία με τους προμηθευτές, εφορία, ασφαλιστικούς οργανισμούς, ταμεία και την καλύτερη εξυπηρέτηση των πελατών, ένας έμπορος μπορεί να χρειαστεί να μετακινηθεί εκτός του γραφείου ή καταστήματός του και να πραγματοποιήσει ταξίδια τόσο στο εσωτερικό όσο και στο εξωτερικό. Ταξίδια, μπορεί επίσης να πραγματοποιήσει για να επισκεφθεί εκθέσεις προϊόντων του ενδιαφέροντός του ανά τον κόσμο. Το μεγαλύτερο ίσως μειονέκτημα αλλά ταυτόχρονα και πλεονέκτημα του επαγγέλματος, είναι η ανάληψη υψηλού επιχειρηματικού κινδύνου. Αν η επιλογή του αποδειχθεί η κατάλληλη, τότε οι προοπτικές και τα κέρδη μπορεί να είναι ιδιαίτερα υψηλά. Αν όχι, η οικονομική καταστροφή μπορεί να παραμονεύει.
Γενικά σχόλια
Ο έμπορος είναι δραστήριο και δυναμικό άτομο, που διαθέτει επιχειρηματικό πνεύμα, οργανωτικές δραστηριότητες, ικανότητα διαπραγματεύσεων και επικοινωνίας, ευελιξία και προσαρμογή στις εκάστοτε συνθήκες. Η καθημερινή επαφή του με πλήθος ατόμων καθιστά απαραίτητη την ευχέρεια στην επικοινωνία και κοινωνική επαφή. Ακόμη, η ικανότητα πρόβλεψης των αναγκών και τάσεων της αγοράς είναι απαραίτητος παράγοντας για μια επιτυχημένη πορεία στον κλάδο
Κατηγορία:Επαγγέλματα Κατηγορία:Εμπόριο
Αντικείμενο διασκορπισμένου δίσκου
thumb|right|275px|Η [[Έρις (πλανήτης νάνος)|Έρις είναι το μεγαλύτερο ΑΔΔ.]] Τα αντικείμενα του διασκορπισμένου δίσκου, ΑΔΔ ή SDO (Scattered Disk Objects) βρίσκονται στον διασκορπισμένο δίσκο, δηλ. μία απόμακρη περιοχή του ηλιακού συστήματος και αποτελούν μια υποκατηγορία των μεταποσειδώνιων αντικείμενων. Έχουν εκκεντρότητα μέχρι 0,98, κλίση μέχρι 45° μοίρες, ενώ τα περιήλια είναι μεγαλύτερα από 30 ΑΜ. Αυτές οι τροχιές είναι αποτέλεσμα της «διασκόρπισής» από τους αέριους γίγαντες, ενώ εξακολουθούν να επηρεάζονται από τον Ποσειδώνα. Αν και τα περιήλιά τους βρίσκονται στις 30-35 ΑΜ, τα αφήλια ξεπερνούν ακόμη και κατά πολύ τις 100 ΑΜ.
Πολλά από τα αντικείμενα του διασκορπισμένου δίσκου είναι αρκετά μεγάλα με διάμετρο 1000 χλμ. ως εκ τούτου είναι σφαιρικά και ανήκουν στην κατηγορία των νάνων πλανητών.
Εξαιτίας της ασταθούς φύσης των σωμάτων, ο διασκορπισμένος δίσκος θεωρείται η κοιτίδα των περιοδικών κομητών, με ενδιάμεσο στάδιο αυτό των Κενταύρων. Η βαρυτική επίδραση των αερίων γιγάντων τους αλλάζουν τροχιά και καθώς πλησιάζουν τον Ήλιο ζεσταίνονται και μετατρέπονται σε κομήτες.
Αξιοπρόσεκτα αντικείμενα
Κατηγορία:Μεταποσειδώνια αντικείμενα
Ατμοσφαιρική αστάθεια
μικρογραφία|Ανάπτυξη καταιγίδας με συνθήκες ατμοσφαιρικής αστάθειας στη Μύκονο.
Η ατμοσφαιρική αστάθεια είναι μια κατάσταση κατά την οποία η ατμόσφαιρα της Γης γενικά θεωρείται ότι είναι ασταθής και ως εκ τούτου ο καιρός  υπόκειται σε υψηλό βαθμό μεταβλητότητας μέσω της απόστασης και του χρόνου. Η ατμοσφαιρική σταθερότητα είναι το μέτρο της τάσης της ατμόσφαιρας για την ενθάρρυνση ή την αποθάρρυνση κατακόρυφων κινήσεων, οι οποίες συσχετίζονται άμεσα με πολλούς τύπους καιρικών συστημάτων και με τη σοβαρότητά τους. Σε ασταθείς συνθήκες, μια ανυψωμένη μάζα αέρα θα είναι θερμότερη από τον περιβάλλοντα αέρα σε μεγάλο υψόμετρο. Επειδή θα είναι πιο ζεστή, θα είναι λιγότερο πυκνή και θα είναι επιρρεπής σε περαιτέρω άνοδο. Αυτό θα έχει ως αποτέλεσμα τη δημιουργία αναπτύξεων νεφών, τα οποία μπορεί να καταλήξουν τελικά ως καταιγιδοφόρα νέφη, ανάλογα με το μέτρο της ατμοσφαιρικής αστάθειας.
Δείκτες μέτρησης της αστάθειας και επιπτώσεις σταθερής/ασταθούς ατμόσφαιρας
Στη μετεωρολογία, η αστάθεια μπορεί να περιγραφεί με  διάφορους δείκτες, όπως o αριθμός Richardson, o Lifted Index, ο K-index, o δείκτης CAPE και ο  Showalter. Οι δείκτες αυτοί, καθώς και η ατμοσφαιρική αστάθεια η ίδια, συνεπάγονται μεταβολές της θερμοκρασίας μέσα στην τροπόσφαιρα ανάλογα με το υψόμετρο. Οι επιπτώσεις της ατμοσφαιρικής αστάθειας σε υγρές ατμόσφαιρες περιλαμβάνουν την ανάπτυξη Καταιγίδας, η οποία πάνω από θερμούς ωκεανούς μπορεί να αναπτυχθεί σε τροπικό κυκλώνα. Σταθερές ατμόσφαιρες συνδέονται με ψιλόβροχο, ομίχλη, αυξημένη ατμοσφαιρική ρύπανση και έλλειψη αναταραχής.
Δείτε επίσης
Κατηγορία:Μετεωρολογικά φαινόμενα
Όουεν Χαρτ
Ο Όουεν Τζέιμς Χαρτ (Owen James Hart, 7 Μαΐου 1965 – 23 Μαΐου 1999) ήταν Καναδός παλαιστής. Ήταν γιος του παλαιστή Στου Χαρτ και αδερφός του Μπρετ Χαρτ. Ο Όουεν σκοτώθηκε μετά από δυστύχημα σε ζωντανό τηλεοπτικό πρόγραμμα του WWF.
Τα πρώτα χρόνια
Ο Όουεν ξεκίνησε την ενασχόλησή του με το κατς το 1986, όταν εκπαιδευόταν με τον πατέρα του και τα αδέρφια του. Για δύο χρόνια αγωνίστηκε σε πάρα πολλές μικρές εταιρείες πάλης, ενώ πέρασε και από το New Japan Pro Wrestling της Ιαπωνίας. Είχε ένα μικρό πέρασμα από το World Wrestling Federation το 1989 και από το World Championship Wrestling το 1991. Μέχρι εκείνη την χρονιά, δεν σταμάτησε να παλεύει και για ανεξάρτητες εταιρείες σε όλη την Αμερική, ενώ στα πέντε αυτά χρόνια, κατέκτησε και έξι μικρούς τίτλους.
Καθιέρωση στο WWF
Από το 1991, αγωνιζόταν αποκλειστικά για το WWF, όταν και υπέγραψε συμβόλαιο. Στην πορεία του εκεί, συμμάχησε με πάρα πολλούς παλαιστές και είχε σημαντικές κόντρες. Ομάδα έγινε με τους Γιοκοζούνα, Τζεφ Τζάρετ, Μπρετ Χαρτ, Μπρίτις Μπούλντογκ, ενώ συμμετείχε και στην ομάδα από πολλούς παλαιστές, με τον τίτλο "Nation of Domination". Στην καριέρα του εκεί, κατέκτησε συνολικά 7 τίτλους. Τέσσερις φορές κατέκτησε το Παγκόσμιο Πρωτάθλημα ομάδων (2 με τον Γιοκοζούνα, 1 με τον Τζεφ Τζάρετ και 1 με τον Μπρίτις Μπούλντογκ), δύο φορές το Διηπειρωτικό Πρωτάθλημα WWE και μια φορά το Ευρωπαϊκό Πρωτάθλημα. Επίσης, ήταν ο νικητής του τουρνουά King of the Ring το 1994.
Θάνατος και υστεροφημία
Στις 23 Μαΐου 1999, στην διάρκεια ενός τηλεοπτικού προγράμματος Πληρωμής ανά προβολή του WWF, ήταν σχεδιασμένο ο Χαρτ να κάνει εντυπωσιακή την είσοδό του, πάνω σε έναν γερανό, ώστε να προσγειωθεί μέσα στο ρινγκ. Κάτι όμως πήγε στραβά, και ο γερανός τον "άφησε" αδέξια να προσγειωθεί στην γωνία του ρινγκ, με το στήθος. Αρχικά οι θεατές νόμισαν πως ήταν σενάριο, αλλά έγινε κατανοητό πως επρόκειτο για δυστύχημα. Πέθανε σε ηλικία, μόλις 34 ετών. Η σύζυγος του, μετά το τραγικό συμβάν αξίωσε αποζημίωση 25 εκατ. δολαρίων, με τα οποία δημιούργησε ένα ίδρυμα με το όνομα του: "Ίδρυμα Όουεν Χαρτ" (The Owen Hart Foundation).
Οι ικανότητες του Όουεν Χαρτ εντός ρινγκ, εκτιμήθηκαν από πολλούς. Μετά τον χαμό του, ακολούθησαν αφιερώματα από το WWF, ειδικά προγράμματα, DVD και άλλα, ενώ όλοι όσοι τον έζησαν ως επαγγελματία, μιλούν ακόμα και σήμερα, πως χάθηκε νωρίς, ίσως ο καλύτερος παλαιστής όλων των εποχών.
Πηγές
Κατηγορία:Επαγγελματίες Παλαιστές
Αντώναρος (καραγκιοζοπαίκτης)
Ο Αντώναρος ήταν καραγκιοζοπαίκτης, από τους σημαντικότερους της γενιάς του. Το πραγματικό του όνομα ήταν Αντώνης Πλέσσας και γεννήθηκε στην Πάτρα το 1924. Σε ηλικία εννιά μόλις ετών ξεκίνησε την μαθητεία του κοντά στον άριστο Ντίνο Θεοδωρόπουλο και έμεινε κοντά του έξι χρόνια. Η καριέρα του ξεκίνησε επίσημα μετά το τέλος του πολέμου, στην Πάτρα. Επίσης επί σειρά ετών έπαιξε στο Μεσολόγγι, στην Καλαμάτα, στην Μεσσήνη, στον Πύργο και τέλος στην Αμαλιάδα. Παρότι αγράμματος, ήξερε να παίζει ενενηνταπέντε παραστάσεις, από το πλήρες δραματολόγιο του θεάτρου σκιών. Επίσης, εκτός από ικανότατος καραγκιοζοπαίκτης, είχε και το χάρισμα του τραγουδιού. Τραγουδούσε πολύ όμορφα τα διάφορα τραγούδια του θεάτρου σκιών, τα οποία συνόδευε με μπουζούκι. Ηχογράφησε αρκετές κασσέτες με τραγούδια, τις οποίες έδινε σε συναδέλφους του. Κοντά στον Αντώναρο έμαθαν την τέχνη του Καραγκιόζη μεταξύ άλλων οι καραγκιοζοπαίκτες Ο Αντώναρος επίσης συμμετείχε στην τηλεοπτική σειρά της ΕΡΤ Και μιλάει...και λαλάει, παραγωγής 1994-1995 στα πλαίσια της οποίας ερμήνευσε την ηρωική παράσταση Ο Μαύρος Ξιφομάχος.
Βιβλιογραφία
Βιβλία Ιστοσελίδες
Κατηγορία:Καραγκιοζοπαίκτες Κατηγορία:Έλληνες καλλιτέχνες
Ινδονησιακές βουλευτικές εκλογές (2009)
Βουλευτικές εκλογές διεξήχθησαν στην Ινδονησία στις 9 Απριλίου 2009 για την ανάδειξη 132 εδρών στο Περιφερειακό Συμβούλιο των Αντιπροσώπων και 560 εδρών στο Συμβούλιο των Αντιπροσώπων του Λαού. Συνολικά 38 πολιτικά κόμματα έλαβαν μέρος και συνολικά οι υποψήφιοι ήταν 11.219. Στις κάλπες προσήλθαν 171 εκατομμύρια εκλογείς στην τρίτη μεγαλύτερη δημοκρατία του πλανήτη, μετά την Ινδία και τις ΗΠΑ. Το εκλογικό όριο για την είσοδο ενός κόμματος στη Βουλή είναι το 2,5%. Κατά την διεξαγωγή της ψηφοφορίας εκδηλώθηκαν βίαια επεισόδια με τουλάχιστον 6 νεκρούς στην Παπουασία. Τα αποτελέσματα ανακοινώθηκαν στις 9 Μαΐου του 2009 και επιβεβαίωσαν τις προβλέψεις για νίκη του κυβερνώντος κόμματος. Συνολικά 9 κόμματα κατάφεραν να εισέλθουν στο Κοινοβούλιο.
Αποτελέσματα
Αντιπροσωπευτικό Συμβούλιο του Λαού, 9 Απριλίου 2009. !style="background-color:#E9E9E9" align=left valign=top|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες !style="background-color:#E9E9E9" align=right|% Σημείωση: Το ποσοστό ψήφων αναφέρεται μόνο στα εθνικά κόμματα και δεν συμπεριλαμβάνει τα τοπικά κόμματα στο Ατσέχ.
Τα πρώτα αποτελέσματα έδειξαν ότι ενώ το κυβερνών Δημοκρατικό Κόμμα ήταν στην πρώτη θέση με γύρω στο 20% των ψήφων, το προβάδισμα ήταν πολύ μικρότερο από ότι πιστευόταν αρχικά. Ωστόσο, ο πρόεδρος Γιουντχογιόνο δεν θα χρειαστεί εταίρο στον συνασπισμό με σκοπό να κατέλθει ως υποψήφιος στις προεδρικές εκλογές. Σύμφωνα με τις προβλέψεις, αναμένεται να τις κερδίσει από τον πρώτο γύρο.
Παραπομπές
2009 βουλευτικες
Χαράλαμπος Φραγκίστας
Ο Χαράλαμπος Φραγκίστας (Σκιάθος, 6 Ιουνίου 1905 - Λονδίνο, 1 Μαΐου 1976) ήταν Έλληνας νομικός και πανεπιστημιακός. Υπηρέτησε ως υπουργός.
Βιογραφία
Υπηρέτησε ως υφυπουργός Γενικός Διοικητής Κεντρικής Μακεδονίας από τις 7 Ιουνίου 1945 ως τις 26 Νοεμβρίου 1945, υπουργός Βορείου Ελλάδος στην κυβέρνηση Κ. Καραμανλή και Παναγιώτη Πιπινέλη (17 Ιουνίου 1963 – 29 Σεπτεμβρίου 1963).
Επίσης, σε υπηρεσιακές κυβερνήσεις υπηρέτησε ως υπουργός Θρησκευμάτων και Εθνικής Παιδείας (11 Οκτωβρίου 1952 – 19 Νοεμβρίου 1952), υπουργός Γεωργίας (5 Μαρτίου 1958 – 17 Μαΐου 1958) και υπουργός Βορείου Ελλάδος (29 Σεπτεμβρίου 1963 – 8 Νοεμβρίου 1963).
Πέθανε στο Λονδίνο την Πρωτομαγιά του 1976.
Παραπομπές
Κατηγορία:Έλληνες νομικοί Κατηγορία:Έλληνες πανεπιστημιακοί Κατηγορία:Έλληνες υπουργοί Βορείου Ελλάδος Κατηγορία:Έλληνες υπουργοί Γεωργίας Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υφυπουργοί Γενικοί Διοικητές Κεντρικής Μακεδονίας Κατηγορία:Νομάρχες Θεσπρωτίας
Τερέζα της Άβιλας
Η Τερέζα της Άβιλας (1515-1582) ήταν Ισπανίδα συγγραφέας και μοναχή που έζησε στην Άβιλα της Ισπανίας. Θεωρείται από πολλούς ως η "αγία Τερέζα του Χριστού" και από τις σημαντικότερες προσωπικότητες της Ρωμαιοκαθολικής Εκκλησίας. Το πλήρες όνομά της ήταν Τερέσα Σάντσεθ ντε Θεπέδα υ Αουμάδα (ισπ. Teresa Sánchez de Cepeda y Ahumada).
Υπήρξε επίσης ιδρύτρια πολλών μοναστηριών μεταξύ αυτών και της μονής του Αγίου Ιωσήφ (Σαντ Ζοζέφ).
Είναι μία από τις τέσσερις γυναίκες που απέκτησαν ποτέ τον τίτλο του «Διδάκτωρα της Εκκλησίας».
Πρώιμα χρόνια
Η Τερέζα γεννήθηκε στις 28 Μαρτίου του 1515. στην Άβιλα. Με τον πνευματικό της αγώνα και την αφοσίωση της ζωής στον Χριστό αναδείχθηκε σε μία σημαντική προσωπικότητα εκπροσώπου του "χρυσού" αιώνα της Ισπανία καθώς ήταν ένας εποχή αναζητήσεων, κατακτήσεων, δόξας και αξιών.
Ήταν η τρίτη από τα εννέα παιδιά του Αλόνζο Σάνσεζ και της Μπεατρίζ Άουμαδα. Ο παππούς της από την πλευρά του πατέρα της ήταν προσήλυτος Εβραίος ο οποίος ασπάστηκε τον Χριστιανισμό μετά τις εναντίον τους διώξεις το 1492, ενώ ο πατέρας της εξαγόρασε τίτλο ευγενείας και μετέφερε την οικογενειακή επιχείρηση από το Τολέδο στην Άβιλα.
Μεγάλωσε σε ένα ευσεβές οικογενειακό περιβάλλον διαβάζοντας βίους αγίων και μαρτύρων, αλλά και ιπποτικά μυθιστορήματα της εποχής. Επηρεασμένη από αυτά τα αναγνώσματα σε ηλικία επτά ετών έπεισε τον εντεκάχρονο ξάδελφό της Ροντρίγκο να ταξιδέψουν στη χώρα των Μουσουλμάνων για να μαρτυρήσουν και έτσι να βρεθούν κοντά στον Θεό. Η περιπέτειά τους τελείωσε όταν συνάντησαν στον δρόμο το θείο της που τους επανέφερε στο σπίτι.
Μοναστική Ζωή
To 1535 εκείνη φεύγει από το πατρικό σπίτι και πάει στο Μοναστήρι της Ενσάρκωσης. Όμως είκοσι χρόνια πιο μετά έζησε μια εμπειρία, όπως αναφέρεται, μπροστά σε μια προσομοίωση του Χριστού που μαστιγώθηκε και αυτό την έκανε να πιστέψει και να αλλάξει την πίστη της.
Το 1562 οδηγούμενη από το γεγονός, στις 24 Αυγούστου ιδρύει το μικρό μοναστήρι του Σαντ Ζοζέφ και αυτό είναι μόνο η αρχή καθώς ακολούθησαν και τα "Μεντίνα Νελ Κάμπο" (1567), Μαλαζόν (1568), Βαλαδολίδ (1568), Παστράνα (1569), Τολέδ (1569). Και το πνευματικό της έργο συνεχίζεται.
Μάλιστα, η Τερέζα μεταρρύθμισε και την αντρική πτέρυγα των Καρμηλιτών με τη βοήθεια του Αγίου Ιωάννη του Σταυρού (Ζεν Ντε Λα Κρουά). Στη συνέχεια, από το 1575 μέχρι το 1579, παρουσιάστηκαν κάποιες δυσκολίες όμως αυτό δε την εμπόδισε να ιδρύσει ακόμη τα Βιλανουέβα υ Βαλένθια (1580) και Σόρια (1581). Μετά τη δέκατη έβδομη ίδρυσή της στο Μπουργκός το 1582, μεταβαίνει στην Άλμπα ντε Τόρμες. Εκεί στις 4 Οκτωβρίου του 1582 αφήνει την τελευταία της πνοή, ευχαριστώντας τον Θεό που την έκανε κοπέλα της εκκλησίας.
Γνωστό βιβλίο
Είναι ένα από τα πολλά το "πνευματικές σχέσεις". Εκεί θίγει τη σχέση της ψυχής με τη γαλήνη που αυτή νιώθει και δεν μπορεί ακριβώς να περιγράψει "Είναι τόσο δύσκολο να περιγράψεις αυτά τα εσώτερα της ψυχής, και πολύ περισσότερο να τα περιγράψεις με τέτοιο τρόπο ώστε να γίνουν κατανοητά, ιδιαίτερα έτσι όπως φεύγουν γρήγορα". Και ακόμη αναφέρει "Εκεί κάποιες φορές ξεπηδάει μια εσωτερική ειρήνη και γαλήνη που είναι πλήρεις ευτυχίας, επειδή η ψυχή είναι σε μια τέτοια κατάσταση που νομίζει ότι δεν υπάρχει τίποτα να της λείπει".
Άλλα βιβλία
Σε αυτά διηγείται και βάλλεται υπέρ των εμπειριών της σαν μοναχή όπως και της διδασκαλίας της.
Γνωστό απόφθεγμα
Μια σύνοψη των πνευματικών σκέψεων της, δηλαδή: "Το σημαντικό δεν είναι να σκέφτεσαι πολύ, αλλά να αγαπάς πολύ".
Αγιοποίηση - Τίτλοι
Η Τερέζα το 1614 ανακηρύχθηκε "Μακαρία" από τη Ρωμαιοκαθολική Εκκλησία, το 1622 "Αγία", ενώ στις 27 Σεπτεμβρίου 1970 ο τότε πάπας Παύλος Στ΄, της απένειμε τον τίτλο της διδακτόρισσας (Διδασκάλισσας) της Εκκλησίας. Έτσι έγινε η πρώτη και η μία από τις τέσσερις μόνο γυναίκες που απέκτησαν ποτέ αυτόν τον τίτλο. Οι άλλες τρεις ήταν η Χίλντεγκαρντ του Μπίνγκεν, η Κατερίνα της Σιένα και η Θηρεσία του Λισιέ. μικρογραφία|Η έκσταση της Αγίας Τερέζας της Άβιλας, γλυπτό του Μπερνίνι στη Βασιλική Santa Maria della Vittoria, στη Ρώμη.
Εξωτερικοί σύνδεσμοι
Κατηγορία:Καθολική Εκκλησία Κατηγορία:Ισπανία Κατηγορία:Μύστες (γυναίκες) Κατηγορία:Χριστιανοί μυστικιστές
Iron Man 2
Το Iron Man 2 είναι αμερικανική ταινία περιπέτειας με υπερήρωες παραγωγής 2010, βασισμένη στον ομώνυμο χαρακτήρα των κόμικ της Marvel, σε παραγωγή των Marvel Studios και διανομή από την Paramount Pictures. Αποτελεί συνέχεια της ταινίας Iron Man του 2008 και την τρίτη ταινία του κινηματογραφικού σύμπαντος της Marvel (MCU). Τη σκηνοθεσία ανέλαβε ο Τζον Φαβρό και το σενάριο έγραψε ο Τζάστιν Θερού. Στον πρωταγωνιστικό ρόλο επιστρέφει ο Ρόμπερτ Ντάουνι Τζούνιορ ως Τόνι Σταρκ / Iron Man, πλαισιωμένος από τους Γκουίνεθ Πάλτροου, Ντον Τσιντλ, Σκάρλετ Τζοχάνσον, Σαμ Ρόκγουελ, Μίκι Ρουρκ και Σάμιουελ Λ. Τζάκσον. Έξι μήνες μετά τα γεγονότα του Iron Man, ο Τόνι Σταρκ αντιστέκεται στις πιέσεις της κυβέρνησης των Ηνωμένων Πολιτειών να παραδώσει την τεχνολογία του Iron Man ενώ ταυτόχρονα παλεύει με τη φθίνουσα πορεία της υγείας του εξαιτίας του αντιδραστήρα που έχει στο στήθος του. Στο μεταξύ, ο άτιμος Ρώσος επιστήμονας Ιβάν Βάνκο έχει αντιγράψει και αναπτύξει την ίδια τεχνολογία, κατασκευάζοντας δικά του όπλα με σκοπό να επιδιώξει μια βεντέτα εναντίον της οικογένειας του Σταρκ. Στην πορεία, ενώνει τις δυνάμεις του με τον επιχειρηματικό αντίπαλο του Σταρκ, Τζάστιν Χάμερ.
Το Iron Man 2 έκανε πρεμιέρα στο El Capitan Theatre στις 26 Απριλίου 2010 και κυκλοφόρησε στις αίθουσες στις Ηνωμένες Πολιτείες στις 7 Μαΐου 2010. Η ταινία έλαβε γενικά θετικές κριτικές και είχε εμπορική επιτυχία, με έσοδα πάνω από $623.9 εκατομμύρια παγκοσμίως. Έλαβε επίσης μια υποψηφιότητα για Όσκαρ στην κατηγορία «Καλύτερα Οπτικά Εφέ». Η τρίτη ταινία της σειράς ταινιών του Iron Man με τίτλο Iron Man 3 κυκλοφόρησε στις 3 Μαΐου 2013.
Πλοκή
Στη Ρωσία, τα μίντια καλύπτουν την αποκάλυψη της ταυτότητας του Τόνι Σταρκ ως Iron Man. Ο Ιβάν Βάνκο, του οποίου ο πατέρας Άντον Βάνκο έχει μόλις πεθάνει, το βλέπει αυτό και ξεκινάει να φτιάχνει μια μινιατούρα αντιδραστήρα, παρόμοια με αυτή του Σταρκ. Έξι μήνες αργότερα, ο Σταρκ είναι ένας σούπερσταρ και χρησιμοποιεί τη στολή του Iron Man για ειρηνικούς σκοπούς, αντιστεκόμενος στις πιέσεις της κυβέρνησης να τους πωλήσει τα σχέδιά του. Επαναλαμβάνει την Stark Expo συνεχίζοντας την κληρονομιά του πατέρα του, Χάουαρντ Σταρκ.
Ο πυρήνας παλλαδίου στον αντιδραστήρα που κρατάει τον Σταρκ ζωντανό και ενεργοποιεί τη στολή του Iron Man, τον δηλητηριάζει σιγά σιγά χωρίς να μπορεί να βρει υποκατάστατο. Γινόμενος όλο και πιο απερίσκεπτος και απελπισμένος με τον επικείμενο θάνατό του, επιλέγοντας να μην πει σε κανέναν για την κατάστασή του, ο Σταρκ διορίζει την προσωπική του βοηθό Πέπερ Ποτς γενική διευθύντρια των Stark Industries και προσλαμβάνει τη Νάταλι Ράσμαν να την αντικαταστήσει ως την προσωπική του βοηθό. Ο Σταρκ διαγωνίζεται στο ιστορικό Grand Prix του Μονακό, όπου δέχεται επίθεση στη μέση του αγώνα από τον Βάνκο, ο οποίος χειρίζεται ηλεκτροφόρα μαστίγια. Ο Σταρκ φοράει την Mark V στολή του και νικάει τον Βάνκο, αλλά η στολή παθαίνει σοβαρές ζημιές. Ο Βάνκο εξηγεί πως η πρόθεσή του ήταν να αποδείξει στον κόσμο πως ο Iron Man δεν είναι ανίκητος. Εντυπωσιασμένος από τον Βάνκο, ο ανταγωνιστής του Σταρκ, Τζάστιν Χάμερ, σκηνοθετεί το θάνατο του Βάνκο στη φυλακή ενώ ταυτόχρονα τον βοηθάει να αποδράσει και του ζητάει να κατασκευάσει μια σειρά από στολές για να ξεπεράσει τον Σταρκ. Κατά τη διάρκεια του τελευταίου του - όπως πιστεύει - πάρτι γενεθλίων, ο Σταρκ μεθάει ενώ φορά την Mark IV στολή του. Αηδιασμένος από την όλη κατάσταση, ο καλύτερος φίλος του, Αντισυνταγματάρχης της Πολεμικής Αεροπορίας των ΗΠΑ Τζέιμς Ρόουντς, φοράει την πρωτότυπη στολή Mark II του Σταρκ και προσπαθεί να τον συγκρατήσει. Η μάχη καταλήγει σε αδιέξοδο και ο Ρόουντς κατάσχει τη Mark II στολή για την Πολεμική Αεροπορία των ΗΠΑ.
Ο Νικ Φιούρι, διευθυντής της Α.Σ.Π.Ι.Δ.Α., προσεγγίζει τον Σταρκ αποκαλύπτοντάς του πως η «Ράσμαν» είναι η πράκτορας Νατάσα Ρόμανοφ και πως ο Χάουαρντ Σταρκ ήταν ένας από τους ιδρυτές της Α.Σ.Π.Ι.Δ.Α., τον οποίο γνώριζε προσωπικά ο Φιούρι. Ο Φιούρι εξηγεί πως ο πατέρας του Βάνκο εφηύρε τον αντιδραστήρα από κοινού με τον Σταρκ, αλλά όταν ο Άντον προσπάθησε να τον πουλήσει για να βγάλει κέρδος, ο Σταρκ φρόντισε να απελαθεί και οι Σοβιετικοί τον έστειλαν σε γκουλάγκ. Ο Φιούρι δίνει στον Σταρκ ορισμένο από το παλιό υλικό του πατέρα του, όπου ένα κρυμμένο μήνυμα στο διόραμα από την Stark Expo του 1974 αποδεικνύεται να είναι ένα διάγραμμα από τη δομή ενός νέου στοιχείου. Με τη βοήθεια του J.A.R.V.I.S., ο Σταρκ συνθέτει το νέο στοιχείο. Όταν μαθαίνει πως ο Βάνκο είναι ακόμα ζωντανός, τοποθετεί το νέο αυτό στοιχείο στον αντιδραστήρα του τερματίζοντας την εξάρτησή του από το παλλάδιο.
Στην Expo, ο Χάμερ αποκαλύπτει τις στολές που δημιούργησε ο Βάνκο με επικεφαλής τον Ρόουντς, ο οποίος φοράει μια βαριά οπλισμένη εκδοχή της στολής Mark II του Σταρκ. Ο Σταρκ φτάνει φορώντας την Mark VI στολή του για να προειδοποιήσει τον Ρόουντς για τον Βάνκο, αλλά δεν προλαβαίνει μιας και ο Βάνκο παίρνει τον έλεγχο όλων των στολών που έφτιαξε, αλλά και αυτής που φοράει ο Ρόουντς, και επιτίθεται στον Iron Man. Ο Χάμερ συλλαμβάνεται ενώ η Ρόμανοφ και ο σωματοφύλακας του Σταρκ, Χάπι Χόγκαν, πάνε να βρουν τον Βάνκο στο εργοστάσιο του Χάμερ. Ο Βάνκο δραπετεύει, αλλά η Ρόμανοφ καταφέρνει να ανακτήσει τον έλεγχο της στολής του Ρόουντς. Ο Σταρκ και ο Ρόουντς αντιμετωπίζουν μαζί τον Βάνκο και τις στολές του και καταφέρνουν να τον νικήσουν. Ο Βάνκο αυτοκτονεί φαινομενικά ανατινάζοντας τη στολή του μαζί με τις υπόλοιπες στολές που δημιούργησε.
Σε μια ανασκόπηση, ο Φιούρι ενημερώνει τον Σταρκ πως λόγω της δύσκολης προσωπικότητάς του, η Α.Σ.Π.Ι.Δ.Α. σκοπεύει να τον χρησιμοποιήσει μόνο ως σύμβουλο. Ο Σταρκ και ο Ρόουντς λαμβάνουν μετάλλια για τον ηρωισμό τους. Στη σκηνή μετά τους τίτλους τέλους, ο πράκτορας της Α.Σ.Π.Ι.Δ.Α. Φιλ Κόλσον αναφέρει την ανακάλυψη ενός μεγάλου σφυριού στο κάτω μέρος ενός κρατήρα στην έρημο στο Νέο Μεξικό.
Ηθοποιοί και Χαρακτήρες
Ο σκηνοθέτης Τζον Φαβρό επαναλαμβάνει τον ρόλο του ως Χάπι Χόγκαν, τον σωματοφύλακα και σοφέρ του Τόνι Σταρκ, ενώ ο Κλαρκ Γκρεγκ και η Λέσλι Μπιμπ επαναλαμβάνουν τους ρόλους τους ως πράκτορας Φιλ Κόλσον και δημοσιογράφος Κριστίν Έβερχαρτ αντίστοιχα. Ο Τζον Σλάτερι εμφανίζεται ως ο πατέρας του Τόνι, Χάουαρντ Σταρκ και ο Γκάρι Σάντλινγκ ως ο Γερουσιαστής Στερν, ο οποίος θέλει να παραδώσει ο Σταρκ την στολή του Iron Man στην κυβέρνηση. Ο Φαβρό δήλωσε πως ο χαρακτήρας του Σάντλινγκ πήρε το όνομά του από τη ραδιοφωνική προσωπικότητα Χάουαρντ Στερν. Ο Πολ Μπέτανι χαρίζει και πάλι τη φωνή του στον υπολογιστή του Σταρκ, J.A.R.V.I.S., ενώ η Ολίβια Μουν έχει έναν μικρό ρόλο ως Τσες Ρόμπερτς, μια δημοσιογράφο που καλύπτει την Stark Expo. Ο Γεβγκένι Λάζαρεφ εμφανίζεται ως ο πατέρας του Ιβάν Βάνκο, Άντον, η Κέιτ Μάρα ενσαρκώνει μια δικαστική κλητήρα που καλεί τον Τόνι στην ακρόαση της κυβέρνησης και ο Σταν Λι εμφανίζεται ως ο εαυτός του (αλλά περνιέται για τον Λάρι Κινγκ).
Επιπρόσθετα, η παρουσιάστρια ειδήσεων Κριστιάν Αμανπούρ και ο πολιτικός σχολιαστής Μπιλ Ο'Ράιλι παίζουν τους εαυτούς τους σε ένα δελτίο ειδήσεων. Ο Άνταμ Γκόλντσταϊν εμφανίζεται ως ο εαυτός του και η ταινία αφιερώνεται στη μνήμη του. Επιπλέον cameo εμφανίσεις περιλαμβάνουν τους Ίλον Μασκ και Λάρι Έλισον, τους γενικούς διευθυντές των Tesla Motors και Oracle Corporation αντίστοιχα. Ο γιος του Φαβρό, Μαξ, εμφανίζεται ως το παιδί που φοράει μια μάσκα του Iron Man και το οποίο σώζει ο Σταρκ από έναν γερανό. Αυτό αναδρομικά λειτούργησε ως η εισαγωγή ενός νεαρού Πίτερ Πάρκερ στο MCU, όπως επιβεβαιώθηκε τον Ιούνιο του 2017 από τον ηθοποιό που ενσάρκωσε τελικά τον χαρακτήρα, Τομ Χόλλαντ, τον Φάιγκι και τον σκηνοθέτη της ταινίας Spider-Man: Η Επιστροφή Στον Τόπο Του, Τζον Γουότς.
Ανάπτυξη
Κατά τη διάρκεια της ανάπτυξης, ο Φαβρό είπε πως η ταινία θα εξερευνούσε τον αλκοολισμό του Σταρκ, αλλά δε θα ήταν «όπως εμφανίζεται στην εκδοχή του κόμικ 'Demon in a Bottle'». Κατά την προώθηση της πρώτης ταινίας, ο Ντάουνι δήλωσε πως ο Σταρκ θα ανέπτυσσε πιθανότητα πρόβλημα με το αλκοόλ καθώς ο ίδιος δεν είναι σε θέση να συμβαδίσει με την ηλικία του, να αντιμετωπίσει τις συνέπειες της αποκάλυψης της ταυτότητάς του και το γεγονός πως η Πέπερ έχει σχέση. Αργότερα, ο Ντάουνι διευκρίνισε πως η ταινία δεν ήταν αυστηρή προσαρμογή του «Demon in a Bottle», αλλά αφορούσε τον «ενδιάμεσο χώρο» ανάμεσα στην αρχική ιστορία και στην ιστορία του «Demon». Ο Σέιν Μπλακ έδωσε κάποιες συμβουλές για το σενάριο και πρότεινε στον Φαβρό και στον Ντάουνι να χρησιμοποιήσουν ως μοντέλο για τον Σταρκ τον Ρόμπερτ Οπενχάιμερ, ο οποίος έπαθε κατάθλιψη γινόμενος «ο καταστροφέας του κόσμου» μετά τη δουλειά του στο Πρόγραμμα Μανχάταν.
Προ-παραγωγή
Αμέσως μετά την κυκλοφορία του Iron Man, τα Marvel Studios ανακοίνωσαν πως δούλευαν σε μια συνέχεια, με πιθανή ημερομηνία κυκλοφορίας την 30η Απριλίου 2010. Τον Ιούλιο του 2008, μετά από αρκετούς μήνες διαπραγμάτευσης, ο Φαβρό υπέγραψε επίσημα για να είναι και πάλι στο τιμόνι της σκηνοθεσίας. Τον ίδιο μήνα, ο Τζάστιν Θερού υπέγραψε για να γράψει το σενάριο, το οποίο θα βασιζόταν σε ιστορία των Φαβρό και Ντάουνι. Ο Θερού ήταν ένας από τους σεναριογράφους της ταινίας Τροπική καταιγίδα, στην οποία είχε πρωταγωνιστήσει ο Ντάουνι, και ο Ντάουνι ήταν αυτός που τον πρότεινε στη Marvel. Ο Γκέντι Ταρτακόφσκι έκανε το εικονογραφημένο σενάριο της ταινίας και ο Άντι Γκράνοφ επέστρεψε για να είναι ο επικεφαλής του σχεδιασμού των στολών του Iron Man.
Τον Οκτώβριο του 2008, τα Marvel Studios ήρθαν σε συμφωνία για να κάνουν τα γυρίσματα του Iron Man 2, καθώς και των τριών επόμενων ταινιών τους, στα Raleigh Studios στην παραλία του Μανχάταν στην Καλιφόρνια. Λίγες μέρες αργότερα, ο Ντον Τσιντλ προσλήφθηκε για να αντικαταστήσει τον Τέρενς Χάουαρντ στον ρόλο του Αντισυνταγματάρχη Τζέιμς Ρόουντς. Για την αντικατάστασή του αυτή, ο Χάουαρντ είπε: «Δεν υπήρξε καμία εξήγηση, προφανώς τα συμβόλαια που υπογράφουμε δεν αξίζουν ούτε το χαρτί που χρησιμοποιείται. Οι υποσχέσεις δεν κρατιούνται και οι διαπραγματεύσεις με καλή πίστη δεν τηρούνται πάντοτε». Το περιοδικό Entertainment Weekly έγραψε πως στον Φαβρό δεν άρεσε η συνεργασία με τον Χάουαρντ καθώς έπρεπε να κάνουν συχνά εκ νέου γυρίσματα, ο ατζέντης του Χάουαρντ είπε ότι η εμπειρία του Χάουαρντ στον συγκεκριμένο ρόλο ήταν καλή, ενώ η Marvel επέλεξε να μην κάνει κάποιο σχόλιο. Καθώς οι Φαβρό και Θερού αποφάσισαν να μικρύνουν το ρόλο, η Marvel συζήτησε με τον Χάουαρντ πιθανή μείωση της αμοιβής του - ο Χάουαρντ ήταν ο πρώτος ηθοποιός που υπέγραψε για την πρώτη ταινία και πήρε τη μεγαλύτερη αμοιβή σε σχέση με το υπόλοιπο καστ. Το δημοσίευμα έγραφε πως δεν ήταν σίγουροι αν οι αντιπρόσωποι του Χάουαρντ αποχώρησαν πρώτοι από το πρότζεκτ ή αν η Marvel επέλεξε να σταματήσει τις διαπραγματεύσεις. Ο Θερού διέψευσε μέρος του δημοσιεύματος που έλεγε πως ο ρόλος του War Machine ήταν κυμαινόμενος. Τον Νοέμβριο του 2013, ο Χάουαρντ δήλωσε πως συμμετέχοντας στην ταινία, τα στούντιο του προσέφεραν πολύ λιγότερα από αυτά που είχε υπογράψει στο συμβόλαιό του για τρεις ταινίες, ισχυριζόμενος ότι του είπαν πως η δεύτερη ταινία θα είναι επιτυχημένη «είτε με εσένα είτε χωρίς εσένα» και πως, χωρίς να αναφέρεται σε αυτόν με το όνομά του, ο Ντάουνι «πήρε τα χρήματα που θα έδιναν σε εμένα σπρώχνοντάς με έξω».
Τον Ιανουάριο του 2009, οι Μίκι Ρουρκ και Σαμ Ρόκγουελ ξεκίνησαν διαπραγματεύσεις για να ενσαρκώσουν ένα ζευγάρι κακών στην ταινία. Λίγες μέρες αργότερα, ο Ρόκγουελ επιβεβαίωσε πως θα έπαιρνε τον ρόλο και πως ο χαρακτήρας που θα υποδυόταν θα ήταν αυτός του Τζάστιν Χάμερ, ενώ ο Πολ Μπέτανι επιβεβαίωσε πως θα επέστρεφε για να χαρίσει τη φωνή του στον J.A.R.V.I.S.. Η Marvel ξεκίνησε νωρίς τις συζητήσεις με την Έμιλι Μπλαντ για να είναι αυτή που θα έπαιζε τη Black Widow, αλλά η ηθοποιός δεν μπορούσε να πάρει τον ρόλο λόγω προηγούμενης δέσμευσής της να πρωταγωνιστήσει στην ταινία Τα ταξίδια του Γκιούλιβερ. Ο Σάμιουελ Λ. Τζάκσον επιβεβαίωσε πως βρισκόταν σε διαπραγματεύσεις για να επαναλάβει το ρόλο του Νικ Φιούρι από τη σκηνή του μετά τους τίτλους τέλους της πρώτης ταινίας, αλλά οι διαφωνίες που προέκυψαν έκαναν τη συμφωνία δύσκολη. Ο Τζάκσον ισχυρίστηκε πως «Υπήρχε ένα μεγάλο μέρος των διαπραγματεύσεων που κατέρρευσε. Δεν ξέρω. Ίσως να μην είμαι ο Νικ Φιούρι».
Τον Φεβρουάριο, ο Τζάκσον και η Marvel ήρθαν σε συμφωνία και υπέγραψε τελικά για τον χαρακτήρα του Νικ Φιούρι, ο οποίος θα εμφανιζόταν μέχρι και εννέα ταινίες. Ο Ντάουνι είχε συζητήσει με τον Ρουρκ τον ρόλο του κατά τη διάρκεια των Χρυσών Σφαιρών του 2009 (στη συζήτηση ήταν παρών και ο Ντέιβιντ Άνσεν) και ο Ρουρκ συναντήθηκε με τον Φαβρό και τον Θερού για να συζητήσουν τον ρόλο. Ο Ρουρκ δε θα δεχόταν τον ρόλο εξαιτίας της αρχικής αμοιβής των $250,000 που του είχε προσφέρει η Marvel, αλλά τα στούντιο αύξησαν την προσφορά τους και έτσι τον Μάρτιο ο Ρουρκ υπέγραψε. Αργότερα την ίδια μέρα, η Σκάρλετ Τζοχάνσον υπέγραψε για τον ρόλο της Black Widow. Η συμφωνία της περιελάμβανε επιλογή για συμμετοχή σε πολλές ταινίες, συμπεριλαμβανομένης και αυτής των Εκδικητών. Τον Απρίλιο, οι Γκάρι Σάντλινγκ, Κλαρκ Γκρεγκ και Κέιτ Μάρα προστέθηκαν στο καστ.
Γυρίσματα
Μια τεράστια πράσινη οθόνη κατασκευάστηκε στο φράγμα Sepulveda για το γύρισμα ενός μέρους της εξωτερικής όψης της Stark Expo, με το υπόλοιπο να γυρίζεται είτε σε σχολείο είτε να προστίθεται ψηφιακά. Για την κατασκευή της πράσινης οθόνης, μεταφορτώθηκαν εκατοντάδες εμπορευματοκιβώτια, τα οποία κάλυψαν με κόντρα πλακέ και γύψο και τότε μπογιατίστηκαν πράσινα. Για την ολοκλήρωση της σκηνής, κατασκευάστηκε ένα σκηνικό μέσα στα Sony Studios στο Λος Άντζελες. Τα γυρίσματα κράτησαν 71 μέρες και ολοκληρώθηκαν επίσημα στις 18 Ιουλίου 2009. Η σκηνή που προστέθηκε μετά το τέλος των τίτλων τέλους και η οποία απεικονίζει την ανακάλυψη ενός μεγάλου σφυριού, γυρίστηκε στο σκηνικό της ταινίας Thor και μέρος αυτής επαναχρησιμοποιήθηκε στην ταινία. Ο Τζον Φαβρό αποκάλυψε πως η σκηνή γυρίστηκε σε αναμορφωτική μορφή για να ταιριάζει στον Thor και σκηνοθετήθηκε από τον Κένεθ Μπράνα, τον σκηνοθέτη του Thor.